Sidste chance: Stem på Årets Elbil 2024

Nu har du muligheden for at lade din stemme lyde. Som et alternativ til bilanmeldernes kåringer, får iNPUTs læsere nemlig mulighed for at kåre det, de mener er Årets Elbil 2024. I år har vi set et væld af nye elbiler komme på markedet, og her kan du være med til at bestemme, hvilke der er de bedste.

Det er helt op til dig, hvad der tæller mest i din stemme: måske er det rækkevidde, design, teknologi, pris, eller simpelthen ren køreglæde. Hver stemme gør en forskel og viser, hvad danskerne virkelig værdsætter, når det kommer til elektrisk mobilitet.

Vi har samlet en liste med 24 elbiler, der alle har haft leveringsstart i 2024, så vi fokuserer på de modeller, du rent faktisk kan få fingrene i – ikke blot de annoncerede fremtidige drømme. Du stemmer altså på biler, der er på markedet og allerede kører på de danske veje. Annoncerede modeller, som endnu ikke er begyndt at levere, tæller ikke med – det her er folkets valg blandt biler, som faktisk kan købes nu.

Dermed går vi altså glip af interessante annoncerede biler som Citroën ë-C3, Ford Capri, Kia EV3, Renault 5 E-Tech og Skoda Elroq. Biler, der må vente til næste års afstemmning, fordi leveringerne endnu ikke er begyndt.

Afstemningen er åben for alle, og det eneste krav er, at du stemmer på op til tre biler, der har vundet dit hjerte i 2024. Afstemningen løber til medio december, og jeres vinder offentliggøres inden årets udgang her på disse sider.

Bemærk: Vi indsamler ikke email-adresser. Registrering hos Google skal blot gøre det sværere for snydepelse at stemme mere end en enkelt gang.

Indlæser…

Sidste chance: Stem på Årets Elbil 2024